rejauldu/bengali-wikipedia huggingface dataset:
বরকল থানা বাংলাদেশের রাঙ্গামাটি জেলার অন্তর্গত বরকল উপজেলার একটি থানা।   প্রতিষ্ঠাকাল  বরকল থানা গঠিত হয় ১৯২৩ সালে।   প্রশাসনিক এলাকাসমূহ  বরকল উপজেলার ৫টি ইউনিয়নের প্রশাসনিক কার্যক্রম বরকল থানার আওতাধীন।  ইউনিয়নসমূহ:  ১নং সুবলং  ২নং বরকল  ৩নং আইমাছড়া  ৪নং ভূষণছড়া  ৫নং বড় হরিণা   আরও দেখুন   বরকল উপজেলা  রাঙ্গামাটি জেলা   তথ্যসূত্র    বহিঃসংযোগ   বিষয়শ্রেণী:রাঙ্গামাটি জেলার থানা বিষয়শ্রেণী:বরকল উপজেলা
গঙ্গা একটি ২০০৬ সালের ভারতীয় ভোজপুরী চলচ্চিত্র, যা পরিচালনা করেছেন অভিষেক চাড্ডা এবং প্রযোজনা করেছেন দীপক সাওয়ান্ত। এই সিনেমায় অভিনয় করার জন্য নগমা ২০০৭ সালে সেরা অভিনেত্রী হিসেবে ভোজপুরী চলচ্চিত্র পুরস্কার জিতেন।   পটভূমি  গঙ্গা একটি ছোট গ্রামের উজ্জ্বল ও শিক্ষিত মেয়ে, যে তার পিতামাতার সঙ্গে থাকে। একদিন, শঙ্কর গঙ্গার সাহায্যে এগিয়ে আসে, কিন্তু তার সাহায্য করার সময় শঙ্কর আহত হয়ে পঙ্গু হয়ে যায়। পরবর্তীতে, গঙ্গা নদীর ধারে তার প্রার্থনা করার সময় রানজিত, থাকুর বিজয় সিংহের পুত্রকে তিরস্কার করে। এর পরই থাকুর বিজয় সিংহ গঙ্গার সঙ্গে বিয়ে করার প্রস্তাব দেন। গঙ্গা রানজিতকে বিয়ের জন্য রাজি হয়, কিন্তু বিয়ের দিন রানজিত গঙ্গাকে অসতীতার অভিযোগে দোষী করে। শঙ্করের সাহায্যে সত্য প্রকাশিত হয়, আর গঙ্গা শঙ্করের সঙ্গে বিয়ে করতে সিদ্ধান্ত নেয়। তবে, তাদের নতুন সংসারে শঙ্করের শশুরবাড়ির সদস্য এবং প্রতিশোধ নিতে চাওয়া রানজিতের কারণে সমস্যা তৈরি হয়, যা গঙ্গা ও শঙ্করের জন্য অনেক চ্যালেঞ্জ তৈরি করে।   শ্রেষ্ঠাংশে   ঠাকুর বিজয় সিং চরিত্রে অমিতাভ বচ্চন  ঠাকুরাইন সাবিত্রী ভি সিং চরিত্রে হেমা মালিনী  গঙ্গার চরিত্রে নাগমা  শঙ্করের চরিত্রে রবি কিষাণ  রঞ্জিত ভি. সিং চরিত্রে অজয় শর্মা  বজরঙ্গীর চরিত্রে মনোজ তিওয়ারি  সূত্র তালিকা   বহিঃসংযোগ  বিষয়শ্রেণী:২০০৬-এর চলচ্চিত্র বিষয়শ্রেণী:ভোজপুরি ভাষার চলচ্চিত্র বিষয়শ্রেণী:২০০০-এর দশকের ভোজপুরি ভাষার চলচ্চিত্র
জোয়াই () ভারতের মেঘালয় রাজ্যের পশ্চিম জৈন্তিয়া পাহাড় জেলার একটি শহর।  জনসংখ্যার উপাত্ত ভারতের ২০০১ সালের আদমশুমারি অনুসারে জাওয়াই শহরের জনসংখ্যা হল ২৫,০২৩ জন। এর মধ্যে পুরুষ ৪৯% এবং নারী ৫১%।  এখানে সাক্ষরতার হার ৭৬%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৭৫%। সারা ভারতের সাক্ষরতার হার ৫৯.৫%, তার চাইতে জাওয়াই এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।  তথ্যসূত্র  বিষয়শ্রেণী:মেঘালয়ের শহর ও নগর বিষয়শ্রেণী:মেঘালয়ের ভূগোল বিষয়শ্রেণী:পশ্চিম জৈন্তিয়া পাহাড় জেলা বিষয়শ্রেণী:পশ্চিম জৈন্তিয়া পাহাড় জেলার শহর ও নগর
৫নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ৫নং ওয়ার্ডের আয়তন ০.৯৩ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ৫নং ওয়ার্ডের জনসংখ্যা ২১,৯৮২ জন। এর মধ্যে পুরুষ ১১,৪০৫ জন এবং মহিলা ১০,৫৭৭ জন। মোট পরিবার ৪,২০৬টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ৫নং ওয়ার্ডের প্রশাসনিক কার্যক্রম কোতোয়ালী থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০১১ সালের আদমশুমারি অনুযায়ী ৫নং ওয়ার্ডের উপজেলার সাক্ষরতার হার ৬৩%।   আরও দেখুন   কোতোয়ালী থানা, সিলেট  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
স্যার রবার্ট অ্যান্ড্রু রেমন্ড সিমস (জন্ম ১৫ আগস্ট ১৯৫৬) যুক্তরাজ্যের একজন কনজারভেটিভ পার্টির রাজনীতিবিদ। তিনি ১৯৯৭ সাল থেকে ডরসেটের পুলের সংসদ সদস্য (এমপি)। তিনি ২০১৭ সালে নাইট উপাধি পেয়েছিলেন।   জীবনের প্রথমার্ধ  সিমস ১০৫৬ সালে চিপেনহ্যাম, উইল্টশায়ারে জন্মগ্রহণ করেন এবং ব্রিস্টলের কলস্টন স্কুলে শিক্ষিত হন। তিনি ১৯৮৪ থেকে ১৯৮৭ সাল পর্যন্ত উত্তর উইল্টশায়ার জেলা পরিষদের নেতা এবং ১৯৮৫ থেকে ১৯৯৭ সাল পর্যন্ত একজন উইল্টশায়ার কাউন্টি কাউন্সিলর ছিলেন। তিনি চিপেনহ্যামের ব্রিস্টল রোডে তার পরিবারের প্ল্যান্ট হায়ার ফার্মের ব্যবস্থাপনা পরিচালক ছিলেন এবং চার্টার্ড ইনস্টিটিউট অফ বিল্ডিংয়ের একজন ফেলো।   ব্যবসায়িক স্বার্থ  তিনি মারডেন হোল্ডিংস লিমিটেডের একটি ডিরেক্টরশিপ এবং শেয়ারহোল্ডিং ধরে রেখেছেন, যার সদর দফতর ব্রিস্টল রোড, চিপেনহ্যাম।   সংসদীয় কর্মজীবন  তিনি ১৯৯২ সালে ওয়ালসাল নর্থে প্রতিদ্বন্দ্বিতা করেছিলেন, কিন্তু ১৯৯৭ সালের সাধারণ নির্বাচনে পুলের জন্য এমপি হিসেবে হাউস অফ কমন্সে প্রথম নির্বাচিত হন।   সম্মাননা  সিমস অক্টোবর ২০১৭ সালে নাইট ব্যাচেলর নিযুক্ত হন।   ব্যক্তিগত জীবন  তিনি তালাকপ্রাপ্ত এবং দুটি কিশোর সন্তান রয়েছে।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:রক্ষণশীল দল (যুক্তরাজ্য) এর কাউন্সিলর বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:নাইটস ব্যাচেলর বিষয়শ্রেণী:জীবিত ব্যক্তি বিষয়শ্রেণী:১৯৫৬-এ জন্ম
থাম্ব|ডান|250px|প্যারিসের ১৭৪০ সালের একটি মানচিত্র।  ঐতিহাসিক ভূগোল হল ভূগোলের একটি বিশেষ শাখা যাতে সময়ের সাথে সাথে ভৌগোলিক প্রপঞ্চগুলির পরিবর্তিত হওয়ার পথ সম্পর্কে অধ্যয়ন করা হয়। এটি এমন একটি সমন্বিত শাখা যা বিষয়ভিত্তিক এবং পদ্ধতিগত সামঞ্জস্যতা সম্পর্কিত পঠনে ইতিহাস, নৃবিজ্ঞান, বাস্তুবিদ্যা, ভূতত্ত্ব, পরিবেশ বিদ্যা, সাহিত্য অধ্যয়ন এবং অন্যান্য ক্ষেত্রগুলি হতে বিভিন্ন অংশ স্বীয় অধিক্ষেত্রে একীভূত করে নেয়। যদিও ঐতিহাসিক ভূগোলের বেশিরভাগ কাজকেই মানবীয় ভূগোল হিসাবে বিবেচনা করা হয়, তবে এই ক্ষেত্রটিতে প্রাথমিকভাবে নৃতাত্ত্বিক নয় এমন ধরনের ভৌগোলিক পরিবর্তনের অধ্যয়নও অন্তর্ভুক্ত। ঐতিহাসিক ভূগোল প্রায়শই বিদ্যালয় এবং বিশ্ববিদ্যালয়ের পাঠ্যক্রমের ভূগোল এবং সামাজিক অধ্যয়ন ক্ষেত্রের একটি প্রধান উপাদান। বর্তমানে চল্লিশেরও বেশি দেশের পণ্ডিতেরা ঐতিহাসিক ভূগোল নিয়ে গবেষণা সম্পাদন করছেন।   বিষয়  ঐতিহাসিক ভূগোল গ্রহ জুড়ে বিভিন্ন সমাজের সাংস্কৃতিক বৈশিষ্ট্যগুলি কীভাবে আবির্ভূত এবং প্রসূত হয়েছিলো তা তাদের স্থানীয় পরিবেশ এবং পার্শ্ববর্তী অঞ্চলের মিথস্ক্রিয়া বুঝার দ্বারা সুনিশ্চিতভাবে নির্ধারণ করার জন্য অনুসন্ধান করে থাকে।   ঐতিহাসিক ভূগোলবিদগণ    প্রধান বিদ্যায়তনিক সংস্থা   ঐতিহাসিক ভূগোল সম্পর্কিত বিশেষায়িত দল - দ্যা আমেরিকান এসোসিয়েশন অফ জিওগ্রাফার;  ঐতিহাসিক ভূগোল গবেষণা সংঘ - দ্যা রয়েল জিওগ্রাফিক্যাল সোসাইটি।   প্রধান সাময়িকী   জার্নাল অফ হিস্টোরিক্যাল জিওগ্রাফি;  হিস্টোরিক্যাল জিওগ্রাফি।   তথ্যসূত্র    অধিক পঠন    - টীকা : প্রথম সংস্করণ ১৯৬৮ সালে প্রকাশিত; ১৯৭০ সালে একটি প্রাথমিক সঠিকতাসহ পরিমার্জিত সংস্করণ প্রকাশিত হয়; আংশিক ঐতিহাসিক ভূগোলের মানচিত্র সংকলন, আংশিক ঐতিহাসিক ঘটনা ও ধারার চিত্ররূপ উপস্থাপন।     বহি:সংযোগ     বিষয়শ্রেণী:মানবীয় ভূগোল
ডেউয়া বা ঢেউয়া  বা মাদার ('ডেউফল' বা 'ঢেউফল' বা ‘বোনকাঁঠাল’ বা' ‘বত্তা’) এক ধরনের অপ্রচলিত টক-মিষ্টি ফল। এর সংস্কৃত নাম 'লকুচ' ও হিন্দী নাম 'ডেহুয়া'। ডেউয়া গাছের বৈজ্ঞানিক নাম Artocarpus lacucha বা Artocarpus lakoocha Roxb। এটি মোরাসিই পরিবারভুক্ত ক্রান্তীয় চিরসবুজ বৃক্ষ।GRIN এটি ভারতীয় উপমহাদেশের সর্বত্র এবং দক্ষিণ-পূর্ব এশিয়ায় প্রচুর জন্মে। এর কাঠ বেশ উন্নতমানের। এর ফল সুস্বাদু এবং উপকারী।Lakoocha: A Multipurpose Tree of Warm Climate থাম্ব|230px|ডেউয়া বা ঢেউয়াফল, কোলকাতা, পশ্চিমবঙ্গ, ভারত। 230px|thumb|right|একটি ডেউয়া গাছের একটি শাখা এবং এর পাতা   বর্ণনা  ভিন্ন ভিন্ন অঞ্চলে এই গাছটি ভিন্ন ভিন্ন নামে পরিচিত। ডেউয়া, ডেপর বা ডেপোর পশ্চিমবঙ্গে এটি মাদার নামে পরিচিতো ।  বহু শাখা-প্রশাখা বিশিষ্ট, বড় আকারের বৃক্ষ। প্রায় ২০-২৫ ফুট উঁচু হয়, এর ছাল ধূসর-বাদামী রঙের। গাছের ভেতর সাদাটে কষ বা আঠা থাকে। এর পাতা ৬-১২ ইঞ্চি লম্বা ও ৪-৭ ইঞ্চি চওড়া হয়, যা অনেকটা কাকডুমুরের (Ficus hispida) পাতার ন্যায়, তবে আকারে সামান্য বড়। স্ত্রী ও পুরুষ ফুল আলাদা। স্ত্রী ফুল আকারে বড়, বোঁটা ছোট ও মসৃণ। এ ফুলে পাঁপড়ি নেই, ছোট গুটির মত। স্ত্রী ফুল থেকে ফল হয়। ফল কাঁঠালের ন্যায় যৌগিক বা গুচ্ছফল। বহিরাবরন অসমান। কাঁচা ফল সবুজ, পাকলে বহিরাবরণ হলুদ। ভিতরের শাঁস লালচে হলুদ। ফলের ভেতরে থাকে কাঁঠালের ছোট কোয়ার (কোষের) মত কোয়া এবং তার প্রতিটির মধ্যে একটি করে বীজ থাকে। সাধারনত ফেব্রুয়ারি শেষ বা মার্চ মাসের প্রথম দিকে ফুল আসেতে শুরু করে এবং মে মাসের শেষ দিক থেকে ফল পাকতে শুরু করে। গাছ রোপনের উপযুক্ত সময় বর্ষাকাল।   বিভিন্ন ভাষায় নাম   বাংলা- ডেওয়া  চাটগাঁইয়া ভাষা - বত্তা  চলিত - টক আতা  চিত্রশালা   তথ্যসূত্র    বহিঃসংযোগ   Antioxidant and toxicity activities of Artocarpus lakoocha Roxb. heartwood extract Fruit with foliage Crops for the Future: Barhal (Artocarpus lakoocha)  বিষয়শ্রেণী:বাংলার ফল বিষয়শ্রেণী:বাংলাদেশের ফল বিষয়শ্রেণী:ভারতীয় উপমহাদেশের উদ্ভিদকুল বিষয়শ্রেণী:আর্টোকার্পাস
রথীন্দ্রনাথ রায় বাংলাদেশের লোকসঙ্গীতের একজন প্রখ্যাত শিল্পী। তিনি মূলতঃ বাংলাদেশের উত্তরবঙ্গে প্রচলিত লোকসঙ্গীত ভাওয়াইয়া গানের একজন শিল্পী। তিনি অনেক দেশাত্মবোধক গান গেয়ে সমগ্র বাংলাদেশের মানুষের হৃদয় জয় করে নিয়েছেন এবং সিনেমাতেও প্রচুর গান গেয়েছেন। তিনি ১৯৭১ সালের বাংলাদেশের মুক্তিযুদ্ধে স্বাধীন বাংলা বেতারের নিয়মিত কণ্ঠশিল্পী হিসেবে গান পরিবেশন করে অনন্য ভূমিকা পালন করেন এবং কণ্ঠযুদ্ধশিল্পী হিসেবে পরিচিতি লাভ করেন।   জীবনী  রথীন্দ্রনাথ রায় ১৯৪৯ সালের ২৩ জানুয়ারি রংপুরের তারাগঞ্জের বগুলাগাড়ী গ্রামে মামা বাড়িতে জন্মগ্রহণ করেন তবে তাঁর বেড়ে ওঠা  নীলফামারী জেলার সূবর্ণখুলী গ্রামের পৈত্রিক বাড়িতে । তার পিতা অন্যতম লোকসঙ্গীত শিল্পী, গীতিকার ও সুরকার হরলাল রায় এবং মা বীণাপাণি রায়। তিনি ছোটবেলা থেকে সঙ্গীতের প্রতি অনুরক্ত ছিলেন এবং বাবার কাছেই সঙ্গীতের প্রাথমিক তালিম গ্রহণ করেন। এরপর তিনি ওস্তাদ পি. সি গমেজের কাছে সঙ্গীতে তালিম নেন। আট বছর বয়সে তিনি বেতারে ও তের বছর বয়সে টেলিভিশনে সঙ্গীত পরিবেশন করেন। ১৯৫৪ সাল থেকে তিনি ঢাকায় বসবাস শুরু করেন এবং তৎকালীন 'রেডিও পাকিস্তান, ঢাকা' কেন্দ্রে ভাওয়াইয়া গানের শিল্পী হিসেবে যোগ দেন। রথীন্দ্রনাথ রায় ঢাকা বিশ্ববিদ্যালয় থেকে বাংলা সাহিত্যে এম এ ডিগ্রী অর্জন করেন। সিনেমায় তাঁর প্রথম প্লেব্যাক ১৯৬৬ সালে খান আতাউর রহমানের সাত ভাই চম্পা  ছবিতে। তিনি বাংলাদেশের সাংস্কৃতিক প্রতিনিধি হিসেবে বিশ্বের বিভিন্ন দেশ ভ্রমণ করেন। তিনি দু’বার ১৯৭৯ ও ১৯৮১ সালে ফিল্ম জার্নালিস্ট এসোসিয়েশন পুরস্কারে ভূষিত হন এবং ১৯৯৫ সালে একুশে পদক লাভ করেন। বর্তমানে তিনি যুক্তরাষ্ট্র প্রবাসী। ২০০০ সালে সর্বশেষ “হৃদয়ের বন্ধন” সিনেমার পর দীর্ঘ ১৯ বছর পর ২০১৯ সালে সরকারি অনুদানে নির্মিত নিশীথ সূর্য পরিচালিত ‘পায়রার চিঠি' সিনেমায় প্লেব্যাক করেন  লোকগানের জীবন্ত কিংবদন্তি রথীন্দ্রনাথ রায়। সম্প্রতি ২০২০ সালে তিনি ‘আগুনের জুতো পায়ে হাঁটছি’ শিরোনামের একটি নতুন গান গেয়েছেন। ফজল-এ-খোদা রচিত রথীন্দ্রনাথ রায়ের গাওয়া 'মাগো আমার মা', 'মন তুই চিনলি নারে', 'আমি আশা করে আছি দয়াল', 'পর কখনো আপন হয় নারে' 'একে তো দারুণ দিন, দুরন্ত দুপুর' গানগুলো শ্রোতাপ্রিয় হয়েছে।   চলচ্চিত্রের গান    পায়রার চিঠি (২০১৯)  ভালবাসার দুষমন (২০০৮)  হৃদয়ের বন্ধন (২০০২)  দাঙ্গা (১৯৯২)  বেদের মেয়ে জোসনা (১৯৮৯)  সখিনার যুদ্ধ (১৯৮৪)  নালিশ (১৯৮২)  নাগরদোলা (১৯৭৯)  গোলাপী এখন ট্রেনে (১৯৭৮)  সারেং বউ (১৯৭৮)  নোলক (১৯৭৮)  সুজন সখী (১৯৭৫)  তিতাস একটি নদীর নাম (১৯৭৩)  সাত ভাই চম্পা (১৯৬৮)  অন্ধ বধূ  অঙ্গার  পুরস্কার  বাচসাস পুরস্কার (১৯৭৯, ১৯৮১)  একুশে পদক (১৯৯৫)  ওয়ার্ল্ড ইউথ ফেস্টিভালে জনপ্রিয় লোক গান পুরস্কার (পূর্ব জার্মানি, ১৯৭৩)  ঐক্য-চ্যানেল আই মিউজিক অ্যাওয়ার্ডস (২০২১, নিউইয়র্ক)  ডাবল প্লাটিনাম ডিস্ক (এইচএমভি' থেকে 'বেদের মেয়ে জ্যোৎস্না' চলচ্চিত্রের জন্য)  তথ্যসূত্র  বিষয়শ্রেণী:বাংলাদেশী গায়ক বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:১৯৪৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:শিল্পকলায় একুশে পদক বিজয়ী বিষয়শ্রেণী:নীলফামারী জেলার ব্যক্তি বিষয়শ্রেণী:বাংলাদেশী হিন্দু বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:বাংলা একাডেমির সম্মানিত ফেলো বিষয়শ্রেণী:একুশে পদক বিজয়ী বিষয়শ্রেণী:বাংলাদেশী পুরুষ সঙ্গীতজ্ঞ বিষয়শ্রেণী:বাঙালি হিন্দু
ল্যাঙ্গেনহান পিস্তল, আনুষ্ঠানিকভাবে এফএল সেলবস্টলেডার ক্যাল ৭,৬৫ নামে পরিচিত, হল একটি জার্মান পিস্তল, ফ্রেডরিখ ল্যাঙ্গেহান দ্বারা নকশা করা হয়েছিল এবং প্রথম বিশ্বযুদ্ধের সময় জার্মান সামরিক ব্যক্তিরা এবং পুলিশ এটি ব্যবহার করেছিল। পিস্তলটির নকশা এফএন এম১৯০০ পিস্তলের নকশান মতো। প্রায় ৫৫,০০০ টি পিস্তল উত্পাদিত হয়েছিল।   ইতিহাস  জার্মানির জেল্লা-মেহলিসের বাইরে ফ্রেডরিখ ল্যাঙ্গেনহান দ্বারা নকশা করা, ল্যাঙ্গেনহান ১৯১৪ থেকে ১৯১৭ সাল পর্যন্ত উৎপাদনে ছিল। ল্যাঙ্গেনহানগুলি ১৯১৫ থেকে একটি অজানা তারিখ পর্যন্ত জার্মান সেনাবাহিনী এবং প্রথম বিশ্বযুদ্ধের পরে জার্মান পুলিশ ব্যবহার করেছিল। ৫৫,০০০ টিরও বেশি তৈরি করা হয়েছিল, একটি শালীন পরিমাণ এখনও বিদ্যমান রয়েছে।   তথ্যসূত্র   বিষয়শ্রেণী:.৩২ এসিপি আধা-স্বয়ংক্রিয় পিস্তল বিষয়শ্রেণী:জার্মানির আধা-স্বয়ংক্রিয় পিস্তল
মেড়তলা ফলেয়া রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল হল্ট স্টেশন। এটি ভারতের পশ্চিমবঙ্গ রাজ্যের পূর্ব বর্ধমান জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া জংশন রেলওয়ে স্টেশন পর্যন্ত রেল লাইন তৈরি করে। মেড়তলা ফলেয়া রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:পূর্ব বর্ধমান জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
রিচার্ড টিফানি গিয়ার ( ; জন্ম আগস্ট ৩১, ১৯৪৯) একজন মার্কিন অভিনেতা এবং মানবতাবাদী কর্মী। তিনি ১৯৭০-এর দশকে বিভিন্ন চলচ্চিত্রে পার্শ্ব চরিত্রে অভিনয় শুরু করেন। তিনি আমেরিকান জিগোলো (১৯৮০) চলচ্চিত্রে অভিনয়ের মাধ্যমে পাদপ্রদীপে আসেন। এরপর তিনি অ্যান অফিসার অ্যান্ড এ জেন্টলম্যান (১৯৮২), দ্য কটন ক্লাব (১৯৮৪), প্রিটি ওম্যান (১৯৯০), প্রাইমাল ফিয়ার (১৯৯৬), রানাওয়ে ব্রাইড (১৯৯৯) চলচ্চিত্রে অভিনয় করে জনপ্রিয়তা অর্জন করেন। ২০০২ সালে শিকাগো চলচ্চিত্রে অভিনয়ের জন্য তিনি গোল্ডেন গ্লোব পুরস্কার এবং স্ক্রিন অ্যাক্টরস গিল্ড পুরস্কার লাভ করেন।  প্রাথমিক জীবন এবং শিক্ষা গিয়ার পেনসিলভ্যানিয়ার ফিলাডেলফিয়াতে জন্মগ্রহণ করেন। তার মা ডরিস অ্যান (née টিফানি, ১৯২৪—২০১৬), ছিলেন একজন গৃহিণী। তার বাবা হোমার জর্জ গিয়ার (জন্ম ১৯২২), নেশনওয়াইড মিউচুয়াল ইন্সুরেন্স কম্পানির একজন বীমা প্রতিনিধি ছিলেন, এবং শুরুতে তিনি একজন পাদ্রী হতে চেয়েছিলেন।Stated in interview on Inside the Actors Studio, 2002 গিয়ার তাদের সবচেয়ে বড় ছেলে এবং দ্বিতীয় সন্তান।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৪৯-এ জন্ম বিষয়শ্রেণী:মার্কিন চলচ্চিত্র অভিনেতা বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:মার্কিন মানবাধিকার কর্মী বিষয়শ্রেণী:ইংরেজ বংশোদ্ভূত মার্কিন ব্যক্তি বিষয়শ্রেণী:এইচআইভি/এইডস কর্মী বিষয়শ্রেণী:আমেরিকান বৌদ্ধ ধর্মাবলম্বী বিষয়শ্রেণী:বৌদ্ধ অভিনেতা বিষয়শ্রেণী:মার্কিন ব্যক্তি বিষয়শ্রেণী:পেনসিলভেনিয়ার চলচ্চিত্র পরিচালক বিষয়শ্রেণী:মার্কিন বৌদ্ধ বিষয়শ্রেণী:মার্কিন স্বাস্থ্যকর্মী বিষয়শ্রেণী:মার্কিন টেলিভিশন অভিনেতা বিষয়শ্রেণী:দাভিদ দি দোনাতেল্লো বিজয়ী বিষয়শ্রেণী:ফিলাডেলফিয়ার অভিনেতা
ভারতের নারীবাদী দল (ভারতীয় স্ত্রীবাদী প্রাশ নামেও পরিচিত) ভারতের একটি রাজনৈতিক দল। এর মূল বিষয় হচ্ছে নারীমুক্তি। ভারতীয় নারীবাদী দল ৩১ অক্টোবর, ২০০৩ সালে মুম্বাইয়ে প্রতিষ্ঠিত হয়েছিল। এই দলটি ভারতে পুরুষ-অধ্যুষিত রাজনীতির ক্ষেত্রকে চ্যালেঞ্জ জানাতে প্রস্তুত। ভারতীয় নারীবাদী দলের সভাপতি হলেন বর্ষা কালে। এবং সাধারণ সম্পাদক হলেন অভিশা কুলকার্নি। দলটি নিজেকে 'নারীবাদী' বলার সিদ্ধান্ত নিয়েছে কারণ তারা 'নারীবাদী' শব্দটিকে ভারতে উচ্চ-শ্রেণীর অর্থ বহন করে বলে মনে করে। এই দলের মূল ধারণাটি হল মহিলাদের আরও স্বায়ত্তশাসিত করা এবং স্থানীয় সংস্থা, বিধানসভা এবং সংসদে তাদের 'স্বামী রাজ' থেকে মুক্ত করা। লিঙ্গ সমতার মূলনীতির উপর ভিত্তি করে একটি ন্যায়সঙ্গত শাসন কাঠামো তৈরির লক্ষ্য নিয়ে এই দল ভারতের জাতীয় সংসদে প্রতিদ্বন্দ্বিতা করার লক্ষ্য নিয়েছে। এই দলটি ভারতীয় জাতীয় রাজনীতির সাধারণ নির্বাচনে ২৮৩টি আসনে প্রতিদ্বন্দ্বিতা করার লক্ষ্য নিয়েছে তারা, যা লোকসভার মোট আসনের ঠিক অর্ধেক, যা ইঙ্গিত দেয় যে সরকারী কাঠামোকে অবশ্যই প্রতিনিধিত্বমূলক হতে হবে।  ভারতীয় দলীয় রাজনীতিতে নারীর কম প্রতিনিধিত্বের প্রেক্ষাপটে এই নারীবাদী দলটি একটি ব্যাখ্যা-উপযোগী নারীবাদী প্রাতিষ্ঠানিকতা উপস্থাপন করে। ভারতের নারীবাদী দল পুরুষ-অধ্যুষিত ভারতীয় রাজনীতির ক্ষেত্রকে চ্যালেঞ্জ জানাতে বদ্ধপরিকর। ভারতের নারীবাদী দলটি ভারতীয় মহিলাদের ইস্যুগুলিকে উপেক্ষা করা কঠিন করে তুলছে এবং এর কর্মসূচি হল ভারতীয় সংসদের নিম্নকক্ষে মহিলাদের জন্য প্রায় ৫০% সংরক্ষণকে  লাগু করা।    তথ্যসূত্র   বহিঃসংযোগ   Article on WPI  Another article   বিষয়শ্রেণী:মহারাষ্ট্রের রাজনৈতিক দল বিষয়শ্রেণী:এশিয়ার নারীবাদী দল বিষয়শ্রেণী:নারীবাদ বিষয়শ্রেণী:ভারত ভিত্তিক নারী সংগঠন বিষয়শ্রেণী:ভারতের নারীবাদী সংগঠন বিষয়শ্রেণী:২০০৩-এ মহারাষ্ট্রে প্রতিষ্ঠিত বিষয়শ্রেণী:২০০৩-এ প্রতিষ্ঠিত রাজনৈতিক দল
পটাশিয়াম হেক্সাফ্লুরোফসফেট (৩) একটি অজৈব যৌগ যার রাসায়নিক সংকেত K3CuF6। এটি একধরনের সবুজ প্যারাচুম্বকীয় কঠিন পদার্থ, এটি আপেক্ষিক ভাবে কপার (৩) যৌগসমূহের একটি দুর্লভ উদাহারন।  উত্‍পাদন ও গঠন এই যৌগটি ফ্লুরিনের সাথে পটাশিয়াম ক্লোরাইড এবং কিউপ্রাস ক্লোরাইড এর মিশ্রণের জাড়ণ বিক্রিয়ার মাধ্যমে প্রস্তুত করা হয়:  3 KCl + CuCl + 3 F2   →    K3CuF6  +  2 Cl2 বিভিন্ন অনুরূপ উদাহরণ পরিচিত রয়ছে।R. Hoppe, G. Wingefeld "Zur Kenntnis der Hexafluorocuprate(III)" Zeitschrift für anorganische und allgemeine Chemie 1984, Vol. 519, pages 195–203.   এটি পানির সাথে খুব সহজেই বিক্রিয়া করে, এবং অক্সিজেনের সাথে কপার ২ দ্রব উত্‍পন্ন করে।   আরও দেখুন কিউপ্রেট (৩)  তথ্যসূত্র  বিষয়শ্রেণী:কপার যৌগ বিষয়শ্রেণী:পটাশিয়াম যৌগ বিষয়শ্রেণী:ফ্লোরাইড বিষয়শ্রেণী:ধাতব হ্যালাইড
থাম্ব|ক্যান্টাব্রিয়ার টপোগ্রাফিকাল মানচিত্র। কান্তাব্রিয়া (স্পেনীয় ভাষায়: Cantabria) স্পেনের একটি প্রদেশ ও স্বায়ত্বশাসিত অঞ্চল। সান্তানদের এর রাজধানী শহর। কান্তাব্রিয়ার পূর্বে বাস্ক দেশ (বিস্কে প্রদেশ), দক্ষিণে কাস্তিয়া ও লেওন (লেওন, পালেন্থিয়া ও বুর্গোস প্রদেশগুলি), পশ্চিমে আস্তুরিয়াস এবং উত্তরে বিস্কে উপসাগর।  কান্তাব্রিয়া ঊর্ধ্ব প্যালেওলিথিক যুগের বিভিন্ন প্রত্নতাত্ত্বিক স্থানের জন্য বিখ্যাত। এখানকার সুপ্রাচীন (১৬ হাজার থেকে ৯ হাজার খ্রিস্টপূর্বাব্দ) আলতামিরা গুহাসহ আরও নয়টি গুহাকে ইউনেস্কোর বিশ্ব ঐতিহ্যবাহী স্থান ঘোষণা করা হয়েছে।  বিষয়শ্রেণী:স্পেনের স্বায়ত্তশাসিত অঞ্চল
thumb|upright|250px|ইতালীয় নোবেল শান্তি পুরস্কার বিজয়ী এর্নেস্তো তেওদরো মোনেতা প্রথম নীতিবাক্য গ্রহণ করেছিলেন ভেরিয়েটেট কনকর্ডিয়াতে/ভেরিয়েটেট ইউনিটাসে।  thumb|right|upright=1.35|উইকিকনফারেন্স ইন্ডিয়া ২০১৬-এ অংশগ্রহণকারীরা "বৈচিত্র্যের মধ্যে ঐক্য" শিরোনামে নৃত্য পরিবেশন করছেন। বৈচিত্র্যের মধ্যে ঐক্য ভিন্ন ব্যক্তি বা গোষ্ঠীর মধ্যে সম্প্রীতি ও ঐক্যের অভিব্যক্তি হিসেবে ব্যবহৃত হয়। এটি একটি ধারণা "অভিন্নতা ছাড়া ঐক্য ও খণ্ডন ছাড়া বৈচিত্র্য" যা শারীরিক, সাংস্কৃতিক, ভাষাগত, সামাজিক, ধর্মীয়, রাজনৈতিক, মতাদর্শগত অথবা মনস্তাত্ত্বিক পার্থক্যের নিছক সহনশীলতার উপর ভিত্তি করে ঐক্য থেকে ফোকাস সরিয়ে দেয় বোঝার উপর ভিত্তি করে যে পার্থক্য মানুষের মিথস্ক্রিয়াকে সমৃদ্ধ করে।  "বৈচিত্র্যের মধ্যে ঐক্য" ধারণা ও সম্পর্কিত বাক্যাংশটি অনেক পুরানো এবং পশ্চিমা ও পূর্ব পুরানো বিশ্ব উভয় সংস্কৃতিতে প্রাচীনকাল থেকে ফিরে এসেছে। বাস্তুবিদ্যা, বিশ্ববিদ্যা, দর্শন, ধর্ম ও  রাজনীতি সহ অনেক ক্ষেত্রেই এর প্রয়োগ রয়েছে।European Motto in varietate concordia". Eurominority. Archived from the original on 2007-08-17. Retrieved 2014-01-10.  তথ্যসূত্র   উৎস                   विविधता में एकता का परिचायक है' परंपरा - नगर चौरासी  A Small Town In Madhya Pradesh, People Of All Religions And Castes Come Together In Harmony Nagar Chaurasi  The World Record ‘Largest Multicultural Mass Food Fest’ Has Been Achieved By Nagar Chaurasi   At Rajgarh-Dhar, Madhya Pradesh, India.  राजगढ़ की नगर चौरासी उत्सव वर्ल्ड रिकॉर्डस में  বিষয়শ্রেণী:সহযোগিতা বিষয়শ্রেণী:নীতিবাক্য বিষয়শ্রেণী:বহুত্ববাদ (দর্শন) বিষয়শ্রেণী:বহুসংস্কৃতিবাদ
প্লেইং গড () ১৯৯৭ সালে মুক্তিপ্রাপ্ত, অ্যান্ডি উইলসন পরিচালিত একটি অপরাধ থ্রিলার চলচ্চিত্র। এটিতে শ্রেষ্ঠাংশে অভিনয় করেছেন ডেভিড ডুকোভ্‌নি, টিমোথি হাটন, এবং অ্যাঞ্জেলিনা জোলি। ''দি এক্স-ফাইল্‌স টিভি ধারাবাহিকে অনবদ্য ও ব্যবসাসফল অভিনয়ের পর এটাই ঠিলো ডেভিড ডুকোভ্‌নির কোনো চলচ্চিত্রে শ্রেষ্ঠাংশে অভিনয়।   কাহিনীসংক্ষেপ  ডেভিড ডুকোভ্‌নি এই ছবিতে ইউজিন স্ট্যান্ডস নামের একজন শল্যচিকিৎসক হিসেবে অভিনয় করেছেন। অ্যাম্ফিটামিন ও ওপিয়েট গোত্রীয় মাদকদ্রব্যের অপব্যবহারের কারণে তার ডাক্তারি লাইসেন্স বাতিল হয়ে যায়। হাটনের চরিত্রটি ছিলো রেইমন্ড ব্লসম নামের একজন অপরাধ নেতার। হাটনের সাথে ডুকোভ্‌নির পরিচয় হয় একটি বারে, সেখানে হঠাৎ ফুসফুস অকার্যকর হয়ে পড়া একজন রোগীকে বাঁচাতে ডুকোভ্‌নি, হাটনকে সাহায্য করেন। পরবর্তীতে ব্লসম ডুকোভ্‌নিকে তার ব্যক্তিগত চিকিৎসক হিসেবে নিয়োগ দেয়, যখন কোনো কারণে হাটনের হাসপাতালে যাওয়া সম্ভব হতো না, ডুকোভনি তখন তাকে সাহায্য করতো। এছাড়া হাটনের প্রেমিকা ক্লেয়ারের (অ্যাঞ্জেলিনা জোলি) সাথে ডুকোভ্‌নির একটি সম্পর্ক গড়ে উঠতে থাকে, যা চলচ্চিত্রের শেষে এসে পূর্ণতা পায়। আনুগত্য নিয়ে ক্লেয়ারের, ব্লসমের সাথে সংঘর্ষ তৈরি হয়।   নির্মাণ  চলচ্চিত্রটির কাজ ১৯৯৫ সালের মধ্যে শেষ হয় কিন্তু প্রাথমিকভাবে না-বাচক সাড়া পাওয়ায় এটি ১৯৯৭-এর আগে মুক্তি পায়নি। ট্রেইলারে ডুকোভ্‌নি ও জোলির মধ্যে বেশ খানিকটা সময় জুড়ে যৌনদৃশ্যের অবতারণা করা হয়। পরে জোলি জানান, তারা চলচ্চিত্রটির জন্য মোট দুইটি যৌনদৃশ্যে অভিনয় করেছিলেন, কিন্তু চূড়ান্ত সংস্করণের সময় দুইটিই বাদ দিয়ে দেওয়া হয়।   তথ্যসূত্র    বহিঃসংযোগ   Playing God at the Internet Movie Database  বিষয়শ্রেণী:১৯৯৭-এর চলচ্চিত্র বিষয়শ্রেণী:মার্কিন চলচ্চিত্র বিষয়শ্রেণী:ইংরেজি ভাষার চলচ্চিত্র বিষয়শ্রেণী:অপরাধ থ্রিলার চলচ্চিত্র বিষয়শ্রেণী:টাচস্টোন পিকচার্সের চলচ্চিত্র বিষয়শ্রেণী:ঔষধ সম্পর্কিত চলচ্চিত্র বিষয়শ্রেণী:১৯৯০-এর দশকের মনস্তাত্ত্বিক থ্রিলার চলচ্চিত্র বিষয়শ্রেণী:মার্কিন অপরাধ থ্রিলার চলচ্চিত্র বিষয়শ্রেণী:মার্কিন অপরাধ নাট্য চলচ্চিত্র বিষয়শ্রেণী:১৯৯০-এর অপরাধ নাট্য চলচ্চিত্র বিষয়শ্রেণী:১৯৯৭-এর নাট্য চলচ্চিত্র বিষয়শ্রেণী:১৯৯০-এর দশকের ইংরেজি ভাষার চলচ্চিত্র বিষয়শ্রেণী:১৯৯০-এর দশকের মার্কিন চলচ্চিত্র
পুকড়া ইউনিয়ন বাংলাদেশের সিলেট বিভাগের হবিগঞ্জ জেলার বানিয়াচং উপজেলার একটি ইউনিয়ন।   অবস্থান ও সীমানা  পুকড়া ইউনিয়ন বাংলাদেশের হবিগঞ্জ জেলার বানিয়াচং উপজেলায় অবস্থির একটি ইউনিয়ন। পুকড়া ইউনিয়নের উত্তরে বানিয়াচং দক্ষিণ পূর্ব ও খাগাউড়া ইউনিয়ন অবস্থিত, দক্ষিণে সুবিদপুর ও হবিগঞ্জ সদর উপজেলার তেঘরিয়া ইউনিয়ন অবস্থিত, পূর্বে খাগাউড়া ও হবিগঞ্জ সদর উপজেলার তেঘরিয়া ইউনিয়ন অবস্থিত এবং পশ্চিমে সুবিদপুর ও বানিয়াচং দক্ষিণ পূর্ব ইউনিয়ন অবস্থিত।    ইতিহাস    প্রশাসনিক এলাকা    আয়তন ও জনসংখ্যা  আয়তন– ২৭.৯০ বর্গ কিঃ মিঃ। জনসংখ্যা– ৪৩,৬০৩ জন।   শিক্ষা  শিক্ষার হার : ৫১%।  শিক্ষা প্রতিষ্ঠান   সরকারী প্রাথমিক বিদ্যালয়- ১৮টি  উচ্চ মাধ্যমিক বিদ্যালয় ২টি  নিম্ন মাধ্যমিক বিদ্যায়ন ১টি  মাদ্রাসা- ৪টি   দর্শনীয় স্থান    বাংলাদেশ ধান গবেষণা কেন্দ্র -নাগুড়া   উল্লেখযোগ্য ব্যক্তিত্ব    জনপ্রতিনিধি  বর্তমান চেয়ারম্যান- হাফেজ মোঃ শামরুল ইসলাম০১৭১৩২৯৭৪৯০ {| class="wikitable" |+চেয়ারম্যানগণের তালিকা !ক্রমিক !নাম !মেয়াদ |- |০১  |মোঃ নুরুল হক | |- |০২  |আবুল কালাম |- |০৩  |মোফাজ্জল হক | |- |৪ |অলি আহমেদ  |- |৫  |অসিত রঞ্জন দাস |- |৬  |মোঃ মনিরুজ্জামান  |- |৭ |প্রনয় দাস |- |৮ |ফারুক মিয়া |- |৯ |অলি মিয়া তালুকদার |- |১,২,৩  |জরিনা খাতুন |- |৪,৫,৬ |ইয়াছমিন আক্তার |- |৭,৮,৯ |পারভীন আক্তার   আরও দেখুন    তথ্যসূত্র    বহিঃসংযোগ   বিষয়শ্রেণী:বানিয়াচং উপজেলার ইউনিয়ন
ব্র্যান্ডন ডেল গ্লোভার (জন্ম ৩ এপ্রিল ১৯৯৭) দক্ষিণ আফ্রিকার বংশোদ্ভূত ক্রিকেটার যিনি নেদারল্যান্ডসের প্রতিনিধিত্ব করেন। তিনি ২০ অক্টোবর, ২০১৬ সালে সানফয়েল ৩-দিনের কাপে বোল্যান্ডের হয়ে প্রথম-শ্রেণীর ক্রিকেটে অভিষেক করেছিলেন। তিনি ২৬ মার্চ ২০১৭ সালে সিএসএ প্রাদেশিক ওয়ানডে চ্যালেঞ্জ প্রতিযোগিতায় বোল্যান্ডের হয়ে তার লিস্ট এ ক্রিকেটে অভিষিক্ত হন।  মার্চ ২০১৯ সালে, তিনি বর্তমান জাতীয় দলের একাদশে নেদারল্যান্ডসের প্রতিনিধিত্ব করার জন্য নির্বাচিত হন। ২০১৯ সালের জুনে জিম্বাবুয়ের বিপক্ষে সিরিজের জন্য তাকে নেদারল্যান্ডস স্কোয়াডে অন্তর্ভুক্ত করা হয়েছিল। ২১ জুন ২০১৯-এ তিনি জিম্বাবুয়ের বিপক্ষে নেদারল্যান্ডসের হয়ে একদিনের আন্তর্জাতিক (ওডিআই) ক্রিকেটে অভিষেক করেন। ২৩ জুন ২০১৯-এ তিনি জিম্বাবুয়ের বিপক্ষে নেদারল্যান্ডসের হয়ে টুয়েন্টি২০ আন্তর্জাতিক (টি২০আই) ক্রিকেটে অভিষেক করেছিলেন।  জুলাই ২০১৯ সালে, ইউরো টি২০ স্ল্যাম ক্রিকেট প্রতিযোগিতার উদ্বোধনী সংস্করণে আমস্টারডাম নাইটসের হয়ে খেলার জন্য নির্বাচিত হয়েছিলেন। তবে পরের মাসে এই টুর্নামেন্টটি বাতিল হয়ে যায়।  ২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য ঘোষিত ডাচ স্কোয়াডে তাকে অন্তর্ভুক্ত করা হয়েছিল।  তথ্যসূত্র  বহিঃসংযোগ     বিষয়শ্রেণী:জোহানেসবার্গ থেকে আগত ক্রিকেটার বিষয়শ্রেণী:বোল্যান্ডের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:নেদারল্যান্ডসের টুয়েন্টি২০ আন্তর্জাতিক ক্রিকেটার বিষয়শ্রেণী:নেদারল্যান্ডসের একদিনের আন্তর্জাতিক ক্রিকেটার বিষয়শ্রেণী:ওলন্দাজ ক্রিকেটার বিষয়শ্রেণী:জীবিত ব্যক্তি বিষয়শ্রেণী:১৯৯৭-এ জন্ম বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:নেদারল্যান্ডসে অভিবাসিত দক্ষিণ আফ্রিকান বিষয়শ্রেণী:ডারহামের ক্রিকেটার
অ্যাসাসিন'স ক্রিড ভ্যালহালা হলো ইউবিসফট কর্তৃক প্রকাশিত এবং প্রধানত ইউবিসফট মন্ট্রিয়ল স্টুডিও কর্তৃক ভিডিও গেম। এটি অ্যাসাসিন'স ক্রিড সিরিজের দ্বাদশ মূল গেম এবং বাইশতম মুক্তি এবং ২০১৮ সালের অ্যাসাসিন'স ক্রিড ওডিসির উত্তরসূরী। গেমটি ৮৭৩ খ্রিষ্টাব্দে ব্রিটেনে ভাইকিংদের আক্রমণকে ঘিরে বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত।   তথ্যসূত্র    বহিঃসংযোগ      বিষয়শ্রেণী:২০২০-এর ভিডিও গেম বিষয়শ্রেণী:অ্যাসাসিন'স ক্রিড বিষয়শ্রেণী:ইউবিসফট গেম বিষয়শ্রেণী:স্টেডিয়া গেম বিষয়শ্রেণী:উইন্ডোজ গেম বিষয়শ্রেণী:এক্সবক্স ওয়ান গেম বিষয়শ্রেণী:প্লেস্টেশন ৫ গেম বিষয়শ্রেণী:একক খেলোয়াড় ভিডিও গেম